b'\n_START_ARTICLE_\nAndrej \xc4\x8cu\xc5\xa1\n_START_SECTION_\n\xc5\xbdivljenjepis\n_START_PARAGRAPH_\nMed bivanjem na Ptuju se je 13 let ukvarjal z judom, kjer je bil kadetski in mladinski dr\xc5\xbeavni reprezentant. Bil je dr\xc5\xbeavni prvak v kadetski selekciji. Prejel je tudi precej medalj s tekem slovenskega pokala.\n_START_SECTION_\n\xc5\xa0tudij\n_START_PARAGRAPH_\nPo kon\xc4\x8dani ekonomski gimnaziji na Ptuju se je vpisal na Fakulteto za uporabne dru\xc5\xbebene \xc5\xa1tudije v Novi Gorici, kjer je leta 2012 diplomiral z diplomskim delom "Inovativni pristopi v boju proti korupciji v javni upravi v Republiki Sloveniji", leta 2014 pa je na isti fakulteti magistriral z magistrsko nalogo "Odnos gimnazijcev do slovenske osamosvojitve".\n_START_SECTION_\nDelo v dija\xc5\xa1kih in \xc5\xa1tudentskih organizacijah\n_START_PARAGRAPH_\nV obdobju 2007 in 2008 je bil predsednik Dija\xc5\xa1ke skupnosti Ptuj, v obdobju 2008 in 2009 pa predsednik Dija\xc5\xa1ke organizacije Slovenije. Leta 2009 je bil tudi \xc4\x8dlan Sveta vlade Republike Slovenije za mladino. V letu 2010 je bil predsednik Kluba ptujskih \xc5\xa1tudentov.\n_START_SECTION_\nDelo v SDS\n_START_PARAGRAPH_\nMaja 2009 se je v\xc4\x8dlanil v Slovensko demokratsko stranko. Od marca 2011  do februarja 2015  je bil predsednik podmladka stranke- Slovenske demokratske mladine. Ko je poslanec SDS Branko Marini\xc4\x8d v februarju 2013 zaradi pravnomo\xc4\x8dne obsodbe goljufanja pri izpitu nem\xc5\xa1\xc4\x8dine odstopil, je \xc4\x8cu\xc5\xa1 postal nadomestni poslanec in z 22 leti tudi najmlaj\xc5\xa1i poslanec v zgodovini Slovenije. Na pred\xc4\x8dasnih volitvah v Dr\xc5\xbeavni zbor leta 2014  je bil izvoljen za poslanca in je nastopil svoj drugi mandat.\n_START_SECTION_\nNepovezani poslanec in dru\xc5\xa1tvo Najprej Slovenija\n_START_PARAGRAPH_\nMaja 2016 je zaradi rasto\xc4\x8dih nesoglasij izstopil iz SDS in postal nepovezani poslanec. Decembra 2016 pa je ustanovil dru\xc5\xa1tvo Najprej Slovenija._NEWLINE_Zeleni Slovenije_NEWLINE_Marca 2017 je na kongresu Zelenih Slovenije prevzel mesto predsednika stranke. Obenem se je stranka preimenovala v Listo Andreja \xc4\x8cu\xc5\xa1a in Zeleni Slovenije, ki namerava nastopiti na pred\xc4\x8dasnih volitvah maja 2018. Kasneje se mu je \xc5\xa1e pridru\xc5\xa1il njegov strankarski kolega iz SDS Zvone Lah ko je iztopil \xc5\xa1e iz stranke NSi.'